cometadata/datacite-titles-descriptions-related-identifiers huggingface dataset:
DOI: 10.14457/tu.the.2018.1046
title: ผลของการฝึกสติต่อพฤติกรรมสุขภาพและคุณภาพชีวิตในผู้ป่วยโรคความดันโลหิตสูง

description: การฝึกสติช่วยสร้างเสริมสุขภาพจิต จากกระบวนการทำงานของจิตใจเกิดความตระหนักและการยอมรับต่อประสบการณ์ต่างๆ ที่เกิดขึ้นภายในร่างกายและจิตใจตามความเป็นจริงในปัจจุบัน เชื่อมโยงจิตใจให้เกิดความสงบสุข และผ่อนคลาย อันส่งผลต่อการปฏิบัติพฤติกรรมสร้างเสริมสุขภาพ และคุณภาพชีวิตในองค์รวมของร่างกาย จิตใจ อารมณ์ สังคมภายใต้บริบทของสิ่งแวดล้อม จึงควรนำการฝึกสติมาใช้ในการปรับพฤติกรรมในผู้ป่วยความดันโลหิตสูงซึ่งพบมาก และตายจากภาวะแทรกซ้อนของโรค อัตราตายเป็นอันดับต้นระดับประเทศไทยและระดับโลก การวิจัยเชิงกึ่งทดลองนี้มีวัตถุประสงค์ทั่วไปเพื่อศึกษาผลของการฝึกสติต่อการเปลี่ยนแปลงพฤติกรรมสุขภาพและคุณภาพชีวิตในผู้ป่วยโรคความดันโลหิตสูง มีวัตถุประสงค์เฉพาะเพื่อเปรียบเทียบ การเปลี่ยนแปลงของพฤติกรรมการป้องกันและสร้างเสริมสุขภาพต่อโรคความดันโลหิตสูง คุณภาพชีวิต การรับรู้สติทั่วไปในชีวิตประจำวัน การรับรู้ความสามารถต่อพฤติกรรมฯ และผลลัพธ์สุขภาพกาย กลุ่มตัวอย่าง คือ ชายหรือหญิง อายุ 35-59 ปี ได้รับการวินิจฉัยว่าเป็นความดันโลหิตสูงไม่เกินเกรดหนึ่ง รับการรักษาโดยการับประทานยา และมารับบริการที่ศูนย์บริการสุขภาพปฐมภูมิ แบ่งเป็นกลุ่มควบคุมกับกลุ่มทดลอง ซึ่งได้รับการสุ่มแบบแบ่งชั้นและจับคู่ความคล้ายของกลุ่มเพศ อายุ ระดับการศึกษา และระยะเวลาการเจ็บป่วยเป็นความดันโลหิตสูง ทั้งกลุ่มควบคุมและกลุ่มทดลองได้รับบริการรักษาและสุขศึกษาปกติตามมาตรฐานของศูนย์บริการสุขภาพปฐมภูมิ ส่วนกลุ่มทดลองเพิ่มรับกิจกรรมการฝึกสติบนพื้นฐานการสุขศึกษาเกี่ยวกับพฤติกรรม 3 ด้านคือ อาหาร ออกกำลังกาย และอารมณ์ โดยใช้กระบวนการกลุ่มร่วมกับการฝึกปฏิบัติทักษะผ่านการเรียนรู้และเปิดใจยอมรับประสบการณ์เปลี่ยนแปลงภายในร่างกายและจิตใจของตนเอง ระยะเวลาดำเนินการ 12 สัปดาห์ รวบรวมข้อมูลเชิงปริมาณด้วยแบบสอบถาม เครื่องมือวัดทางวิทยาศาสตร์ และรวบรวมข้อมูลเชิงคุณภาพด้วยการอภิปรายกลุ่มแบบเจาะจง วิเคราะห์ข้อมูลเชิงปริมาณแบบ intention-to-treat ด้วยสถิติ Chi-square test, Independent simples t-test และ GLM repeated measurement ส่วนข้อมูลเชิงคุณภาพใช้การวิเคราะห์เนื้อหาผลการวิจัยพบว่าในสัปดาห์ที่ 6 และ 12 กลุ่มทดลองมีคะแนนเฉลี่ยโดยรวมของพฤติกรรมการป้องกันและสร้างเสริมสุขภาพต่อโรคความดันโลหิตสูง คุณภาพชีวิต การรับรู้สติทั่วไปในชีวิตประจำวัน การรับรู้ความสามารถต่อพฤติกรรมฯ เพิ่มมากขึ้นและแตกต่างอย่างมีนัยสำคัญทางสถิติกับกลุ่มควบคุม นอกจากนี้ยังพบการลดลงของความดันโลหิตขณะหัวใจคลายตัวเฉลี่ย 0.9-2 มม.ปรอท อัตราการเต้นของหัวใจเฉลี่ย 2.5-6.5 ครั้งต่อนาที (สัปดาห์ที่ 6) อัตราการหายใจเฉลี่ย 5.8-8.4 ครั้งต่อนาที ซึ่งแตกต่างอย่างมีนัยสำคัญทางสถิติกับกลุ่มควบคุม ส่วนค่าเฉลี่ยความดันโลหิตขณะหัวใจบีบตัว และดัชนีมวลกาย น้ำหนักร่างกาย ซึ่งไม่แตกต่างกับกลุ่มควบคุม ข้อมูลเชิงคุณภาพพบว่ากลุ่มทดลองเกิดความตระหนักและการยอมรับในความสำคัญของการดูแลสุขภาพ และสามารถควบคุมพฤติกรรมการกินอาหาร การออกกำลังกาย และอารมณ์ ได้ดีขึ้น จากผลลัพธ์พฤติกรรมสุขภาพ คุณภาพชีวิต และผลลัพธ์สุขภาพกายที่ดีขึ้น จึงควรนำกิจกรรมวิจัย ฝึกสติบนพื้นฐานการสุขศึกษา 3 ด้าน ไปพัฒนารูปแบบการจัดให้บริการในศูนย์บริการสุขภาพปฐมภูมิร่วมกับการรักษาของแพทย์แผนปัจจุบัน ในกลุ่มผู้ป่วยความดันโลหิตสูงและโรคที่เกี่ยวเนื่องกับความดันโลหิตสูง
DOI: 10.14457/tu.the.2018.1047
title: ความสัมพันธ์ระหว่างการวางแผนภาษีกับราคาหลักทรัพย์ของบริษัทจดทะเบียนในตลาดหลักทรัพย์แห่งประเทศไทย

description: งานวิจัยฉบับนี้มีวัตถุประสงค์เพื่อศึกษาความสัมพันธ์ระหว่างการวางแผนภาษีกับราคาหลักทรัพย์ของบริษัทจดทะเบียนในตลาดหลักทรัพย์แห่งประเทศไทย ระหว่างปี พ.ศ. 2559 – 2561 จำนวน 1,038 ตัวอย่าง โดยการวางแผนภาษีวัดค่าจากอัตราภาษีเงินได้นิติบุคคลที่แท้จริง (ETR) อัตราส่วนภาษีเงินได้ต่อกระแสเงินสดสุทธิจากกิจกรรมดำเนินงาน (TAX/CFO) และอัตราส่วนภาษีเงินได้ต่อสินทรัพย์รวมเฉลี่ย (TAX/ASSETS) กล่าวคือถ้าอัตราส่วนดังกล่าวมีค่าต่ำ จะเป็นข้อบ่งชี้ว่าบริษัทมีการวางแผนภาษีสูง โดยใช้การวิเคราะห์สมการถดถอยแบบพหุคูณ (Multiple Regression) จากการศึกษาพบว่าการวางแผนภาษีที่วัดโดยใช้อัตราภาษีเงินได้นิติบุคคลที่แท้จริง (ETR) ไม่มีความสัมพันธ์กับราคาหลักทรัพย์ อย่างไรก็ตามการวางแผนภาษีที่วัดจากอัตราส่วนภาษีเงินได้ต่อกระแสเงินสดสุทธิจากกิจกรรมดำเนินงาน (TAX/CFO) พบว่ามีความสัมพันธ์เชิงลบกับราคาหลักทรัพย์ หมายถึง กิจการที่มีการวางแผนภาษีช่วยทำให้ราคาหลักทรัพย์สูงขึ้น เนื่องจากการวางแผนภาษีจะทำให้บริษัทมีกำไรเพิ่มขึ้น ซึ่งตัวกำไรจะบ่งบอกถึงผลการดำเนินงาน การเติบโตของบริษัท ความสามารถในการทำกำไร มูลค่าของกิจการ เป็นการสร้างแรงจูงใจให้นักลงทุนมาซื้อหลักทรัพย์มากขึ้น ราคาหลักทรัพย์จึงสูงขึ้น แต่อัตราส่วนภาษีเงินได้ต่อสินทรัพย์รวมเฉลี่ย (TAX/ASSETS) มีความสัมพันธ์เชิงบวกกับราคาหลักทรัพย์ หมายถึง กิจการที่มีการวางแผนภาษีช่วยทำให้ราคาหลักทรัพย์ลดลง อาจเกิดจากบริษัทไม่ได้มีการวางแผนภาษีผ่านสินทรัพย์ถาวร หรือสิทธิประโยชน์ทางภาษีอากรที่กรมสรรพากรประกาศออกมานั้นไม่สามารถสร้างแรงจูงใจให้บริษัทวางแผนภาษีผ่านสิทรัพย์ถาวรได้ ถึงแม้ว่าค่าสึกหรอและค่าเสื่อมราคาจะเป็นค่าใช้จ่ายทางภาษีอากรที่มีผลทำให้บริษัทเสียภาษีเงินได้นิติบุคคลลดลงก็ตาม ในขณะที่อัตราส่วนผลตอบแทนต่อส่วนของผู้ถือหุ้น (ROE) และมูลค่าตามบัญชีต่อหุ้น (BV) มีความสัมพันธ์เชิงบวกกับราคาหลักทรัพย์ แต่อัตราส่วนเงินปันผลตอบแทน (Dividend Yield) มีความสัมพันธ์เชิงลบกับราคาหลักทรัพย์
DOI: 10.17632/4mskdgjz3t.1
title: MiR-155 and other microRNAs downregulate drug metabolizing cytochromes P450 in inflammation

description: Supplementary data tables to paper "MiR-155 and other microRNAs downregulate drug metabolizing cytochromes P450 in inflammation" by Kugler et al., Biochemical Pharmacolgy, 2019
DOI: 10.14457/cu.the.2010.2043
title: การสื่อสารเพื่อสร้าง ธำรงรักษาและต่อรองอัตลักษณ์ความเป็นมอญของกลุ่มชาวมอญพลัดถิ่นในประเทศไทยท่ามกลางกระแสโลกาภิวัตน์

description: การวิจัยครั้งนี้มีวัตถุประสงค์เพื่อศึกษาถึงการสื่อสารเพื่อสร้างธำรงรักษาและต่อรองอัตลักษณ์ความเป็นมอญของกลุ่มชาวมอญพลัดถิ่นในประเทศไทย รวมถึงศึกษาวิเคราะห์ถึงปัจจัยที่เกิดขึ้นท่ามกลางกระแสโลกาภิวัตน์อันจะมีผลต่ออัตลักษณ์ความเป็นมอญในแง่มุมต่างๆ และศึกษาถึงการรับรู้ความหมายและคุณค่าเกี่ยวกับอัตลักษณ์ระหว่างผู้ที่อยู่ในฐานะของคนในคือคนมอญเอง และในทัศนะของคนนอกหรือผู้ที่อยู่ในฐานะของผู้อื่น โดยใช้เครื่องมือในการเก็บข้อมูลได้แก่การวิเคราะห์เอกสาร การสัมภาษณ์ และการสังเกตการณ์แบบมีส่วนร่วมและไม่มีส่วนร่วม กลุ่มเป้าหมายในการศึกษาได้แก่ กลุ่มชาวมอญในประเทศไทย 3 ชุมชน คือกลุ่มชาวมอญพระประแดง กลุ่มชาวมอญเกาะเกร็ด และกลุ่มชาวมอญบางกระดี่ ซึ่งเป็นชุมชนมอญที่อยู่ในบริบทความเป็นเมือง ผลการวิจัย พบว่า มิติประวัติศาสตร์ถือเป็นบริบทชุมชนที่สำคัญในการสร้างอัตลักษณ์ความเป็นมอญแบบต่างๆ อันได้แก่ อัตลักษณ์แบบมอญไฮโซของกลุ่มมอญพระประแดง อัตลักษณ์มอญค้าขายและมอญช่างปั้นของกลุ่มมอญเกาะเกร็ด และมอญน้ำเค็มของกลุ่มมอญบางกระดี่ โดยปัจจัยสำคัญที่สุดที่มีผลต่อการสืบทอดและธำรงรักษาอัตลักษณ์ความเป็นมอญคือ จำนวนและการควบคุมจากคนรุ่นเก่า ซึ่งทั้งการสร้าง การธำรงรักษาและการต่อรองอัตลักษณ์ความเป็นมอญนั้นกระทำผ่านการสื่อสารทั้งสิ้น 6 ประเภทในลักษณะของการผสมผสานข้อดีของแต่ละสื่อเข้าด้วยกัน อันได้แก่การสื่อสารผ่านสื่อสิ่งพิมพ์ สื่อบุคคล สื่อประเพณี สื่อวัตถุ องค์กรเครือข่ายของชาวมอญ และผ่านภาษาในพื้นที่ชีวิตประจำวัน นอกจากนี้ยังพบว่า การรับรู้อัตลักษณ์ความเป็นมอญที่สอดคล้องกันระหว่างกลุ่มคนมอญในฐานะคนในและกลุ่มคนนอกในฐานะผู้อื่น 2 อัตลักษณ์ด้วยกันคือ 1) อัตลักษณ์ “มอญชนชาติที่มีอารยธรรม” และ 2) อัตลักษณ์ “มอญชนชาติที่เคร่งครัดในพระพุทธศาสนา” ผสมผสานกับการสร้างให้ชนชาติพม่าคือความเป็นอื่น ซึ่งเป็นเหตุผลสำคัญที่ทำให้กลุ่มชาวมอญที่อยู่ในฐานะคนพลัดถิ่นของสังคมย่อยสามารถอยู่ร่วมกับสังคมไทยที่เป็นสังคมใหญ่ได้อย่างราบรื่น
DOI: 10.14457/cu.the.2010.2044
title: การปรับปรุงการอุ่นเบ้ารับน้ำเหล็กขนาดเล็กโดยการใช้ไฟฟ้า

description: วิทยานิพนธ์นี้เสนอผลการศึกษาโดยการทดลองเพื่อศึกษาความเหมาะสม และหาผลประหยัดพลังงานในการอุ่นเบ้ารับน้าเหล็ก (Ladle) ขนาดเล็กโดยใช้ฮีตเตอร์ไฟฟ้าแทนการอุ่นด้วยหัวเผาที่ใช้น้ามันดีเซลหรือแก๊สแอลพีจี เบ้ารับน้าเหล็กที่ใช้ในการศึกษามีขนาดความจุ 1 ตันน้าเหล็ก หัวเผาที่ใช้ในการทดลองมีอัตราการใช้น้ามันเท่ากับ 10 ลิตรต่อชั่วโมง ส่วนฮีตเตอร์ที่ใช้ในการศึกษาทาด้วยวัสดุนิกเกิลโครเมียมซึ่งสามารถใช้งานได้ดีในช่วงอุณหภูมิที่ต้องการ และให้กาลังไฟฟ้าเท่ากับ 30 kW เทอร์โมคัปเปิลถูกฝัง ไว้ในผนังเบ้ารับน้าเหล็กที่ระดับความลึกต่างๆ อุณหภูมิที่อ่านจากเทอร์โมคัปเปิลเหล่านี้ ใช้เป็นตัวบ่งชี้สภาวะทางความร้อนของเบ้ารับน้าเหล็ก ซึ่งใช้ในการควบคุมการอุ่นให้มีสภาวะทางความร้อนใกล้เคียงกัน ทั้งในการอุ่นด้วยหัวเผาและการอุ่นด้วยฮีตเตอร์ไฟฟ้าจากผลการทดลองปรากฏว่า ฮีตเตอร์ไฟฟ้าสามารถอุ่นเบ้ารับน้าเหล็กได้ตามต้องการ ประสิทธิภาพการใช้พลังงานในการอุ่นด้วยหัวเผาน้ามันดีเซล และการอุ่นด้วย ฮีตเตอร์ไฟฟ้า เท่ากับ 24% และ 39% ตามลาดับ เมื่อพิจารณาในเชิงเศรษฐศาสตร์ การอุ่นเบ้ารับน้าเหล็กด้วยฮีตเตอร์ไฟฟ้าจะเกิดผลประหยัดประมาณ 37% เมื่อเปรียบเทียบระหว่างค่าใช้จ่ายในการอุ่นด้วยหัวเผาน้ามันดีเซล นอกจากนี้ ในการอุ่นเบ้ารับน้าเหล็กด้วยฮีตเตอร์ไฟฟ้าให้สภาพแวดล้อมที่สะอาดและอุณหภูมิต่ากว่าในกรณีที่อุ่นด้วยหัวเผาน้ามันอีกด้วย
DOI: 10.25345/c56673
title: MassIVE MSV000084623 - Wine Leco HRT TOF-MS 1D liquid extraction
title: Wine liquid extraction (50 ml of wine, DCM extraction) Leco HRT TOF-MS 1D
DOI: 10.17632/csvj8w33yz.1
title: Data for: Postglacial Floral and Climate Changes in Southeastern China Recorded by Distributions of n-Alkan-2-ones in the Dahu Sediment-Peat Sequence

description: Long-chain n-alkane-2-ones occur widely in lacustrine and peat depositional settings; however, their paleobotanical and paleoclimate implications are less understood, comparing with their n-alkyl counterparts (n-alkanes, n-fatty acids). In this study, we have performed a molecular stratigraphic investigation of changes in the plant contributions and depositional conditions using n-alkane, n-alkanoic acid, and n-alkan-2-one biomarkers in the Dahu lacustrine-peat sequence spanning the last 17 kyr. A series of n-alkan-2-ones ranging from C23 to C33 with a maximum at C29 appears to be contributed by microbial oxidation of both n-alkanes and n-alkanoic acids. The values of the average chain length (ACL) and the ratios of mid- to longer-chained n-alkan-2-ones display a trend comparable with the abundance of trees relative to herbs and ferns. In addition, the carbon predominance index (CPI) of n-alkan-2-ones varied in pace with lithology/paleoenvironment, with higher values seen in peat deposits. The alternating layers represent a succession of shallow lakes and peatlands that filled the depositional basin in response to paleoclimate changes between wetter and less wet conditions. The succession of paleohydrologic conditions likely affected plant communities that contributed organic matter to the sediment and peat.
DOI: 10.25345/c52d6j
title: MassIVE MSV000084624 - 20191126_DESIMSImaging_Dataset_SupportingPaper
title: Data upload in support of manuscript titled, "Mammalian Ovarian Lipid Distributions by Desorption Electrospray Ionization Mass Spectrometry (DESI MS) Imaging" authored by F. Cordeiro et al.
DOI: 10.25825/fk2/fsonqf/7v8pjw
title: p15e_English.pdf
DOI: 10.25825/fk2/fsonqf/uqr5ld
title: p15a_Arabic.pdf
DOI: 10.25825/fk2/fsonqf/x65arj
title: 15_March2005.tab
DOI: 10.7910/dvn/pzlyun/tycukt
title: anonymized_data.tab

description: Field experiment data
DOI: 10.7910/dvn/pzlyun/vguokc
title: Survey.tab

description: Survey data
DOI: 10.25825/fk2/fsonqf
title: PSR Poll #15 - March 2005 | المركز الفلسطيني للبحوث السياسية والمسحية، استطلاع الرأي رقم 15 - آذار/مارس 2005

description: These are the results of poll # 15 conducted by the Palestinian Center for Policy and Survey Research in the West Bank and the Gaza Strip between March 10-12, 2005. The poll deals with the peace process, Sharon’s disengagement plan, Palestinian-Israeli reconciliation, and internal Palestinian matters.
DOI: 10.14457/cu.the.2012.1697
title: แบบจำลองการทำนายอักษรเบรลล์จากการพิมพ์บนหน้าจอสัมผัสที่คำนึงถึงการเลื่อนของนิ้วมือ

description: วิทยานิพนธ์ฉบับนี้ได้นำเสนอวิธีการป้อนอักษรเบรลล์ที่ทนต่อการเลื่อนของนิ้วมือขณะพิมพ์เมื่อเวลาเปลี่ยนไปซึ่งการเปลี่ยนแปลงนี้ทำให้เกิดการคลาดเคลื่อนของตำแหน่งรหัสอักษรเบรลล์และก่อให้เกิดปัญหาต่อไปในขั้นตอนของการแปลงอักษรเบรลล์เป็นข้อความ ซึ่งแบบจำลองนี้จะทำการรับพิกัดการพิมพ์ของชุดรหัสอักษรเบรลล์ผ่านทางหน้าจอสัมผัส และทำการแปลเป็นข้อความ ในขั้นต้นจะทำการเก็บพิกัดอ้างอิงทั้งหกจุดตามจำนวนรหัสอักษรเบรลล์ ขั้นตอนต่อไปจะทำการแบ่งพิกัดที่ได้จากการพิมพ์อักษรเบรลล์ออกเป็นชุดตามช่วงเวลาที่ใกล้กัน จากนั้นจะทำการเปรียบเทียบระยะห่างระหว่างพิกัดที่ใกล้ที่สุดกับชุดพิกัดอ้างอิงเพื่อเปรียบเทียบหาตำแหน่งของรหัสอักษรเบรลล์ ซึ่งแบบจำลองนี้จะทำการทำนายชุดของพิกัดอ้างอิงรหัสอักษรเบรลล์ที่เปลี่ยนไปหลังจากการพิมพ์โดยผู้ใช้งานทุกครั้ง ซึ่งหนึ่งชุดของตำแหน่งรหัสอักษรเบรลล์ที่ได้รับจะถูกแทนด้วยหนึ่งตัวอักษร จากการทดลองวัดผลโดยผู้พิการทางสายตา 4 คน พบว่า เมื่อใช้แบบจำลองนี้ในการรับค่าพิกัดอักษรเบรลล์ให้ค่าความถูกต้องในการแปลอักษรเบรลล์เป็นข้อความมากขึ้นด้วยค่าเฉลี่ยเปอร์เซ็นความถูกต้องเป็น 89.23%
DOI: 10.14457/cu.the.2012.1698
title: การตรวจสอบความครบถ้วนของความต้องการในการเปลี่ยนแปลงซอฟต์แวร์โดยการเปรียบเทียบแผนภาพคลาสเชิงแนวคิด

description: ปัญหาที่พบในการเปลี่ยนแปลงระบบซอฟต์แวร์โดยการพัฒนาระบบใหม่บนพื้นฐานของข้อกำหนดความต้องการของระบบเดิม คือ ฟังก์ชันงานหรือข้อมูลที่เคยมีในระบบเดิมและยังต้องการคงไว้ เกิดการตกหล่นไปในการออกแบบระบบใหม่ จึงอาจส่งผลให้การส่งมอบงานล่าช้ากว่ากำหนด เนื่องจากต้องแก้ไขให้ระบบใหม่มีข้อมูลหรือฟังก์ชันงานที่ครบถ้วนถูกต้องก่อน งานวิจัยนี้นำเสนอวิธีการตรวจสอบความครบถ้วนของความต้องการในการเปลี่ยนแปลงซอฟต์แวร์ตั้งแต่ในระยะเริ่มต้นของโครงการซอฟต์แวร์ใหม่ โดยการนำแผนภาพคลาสเชิงแนวคิดของระบบเดิมที่มีอยู่แล้วและของระบบที่ออกแบบใหม่มาเปรียบเทียบกัน อัลกอริทึมที่ใช้จะพิจารณาทั้งความคล้ายกันของโครงสร้างและความคล้ายกันในเชิงความหมายของการตั้งชื่อในแผนภาพ ผลลัพธ์ของการเปรียบเทียบจะทำให้เห็นถึงความคล้ายคลึงและความแตกต่างของแผนภาพทั้งสอง อันจะช่วยให้นักวิเคราะห์ระบบและผู้ใช้สามารถตรวจสอบความครบถ้วนของความต้องการในการเปลี่ยนแปลง สำหรับการออกแบบเชิงแนวคิดของระบบใหม่ที่จะพัฒนาต่อไปได้
DOI: 10.14457/cu.the.2012.1699
title: ไอเอ็มจีทูเอ็กซ์เอ็มไอ : การขยายความสามารถของการแลกเปลี่ยนข้อมูลแบบไม่ขึ้นกับสภาพแวดล้อมการทำงาน

description: งานวิจัยนี้ได้นำเสนอแนวทางการแปลงไฟล์รูปแผนภาพกิจกรรมยูเอ็มแอลให้อยู่ในรูปแบบข้อมูลเอ็กซ์เอ็มไอ โดยทั่วไป ภายในรูปภาพแผนภาพกิจกรรมยูเอ็มแอลประกอบด้วย ส่วนประกอบ 3 ส่วน กล่าวคือ เค้าโครงแผนภาพ กระแสงานในแผนภาพ และส่วนที่เป็นข้อความ การรู้จำส่วนประกอบทั้งสามดังกล่าว ถูกดำเนินการผ่านมอดูลโอซีอาร์ มอดูลการตรวจจับวัตถุ และมอดูลการตรวจจับเส้น โดยข้อความทั้งหลายในรูปแผนภาพกิจกรรมยูเอ็มแอลจะถูกตรวจจับจากโอซีอาร์ ในขณะที่เอลิเมนต์ต่างๆในแผนภาพกิจกรรมและเส้นหัวลูกศรจะถูกวิเคราะห์จากมอดูลตรวจจับวัตถุและเส้น เมื่อวัตถุและความสัมพันธ์ทั้งหมดได้ถูกตรวจพบแล้ว ไฟล์เอ็กซ์เอ็มไอจะถูกสร้างขึ้นมา งานวิจัยนี้ได้พัฒนาซอฟต์แวร์ต้นแบบที่เรียกว่า ไอเอ็มจีทูเอ็กซ์เอ็มไอ ซึ่งใช้ไลบราลี่โอเพนซอร์ดเป็นเครื่องมือช่วยในส่วนการประมวลผลรูปภาพ แนวทางที่นำเสนอสามารถใช้ได้กับการแปลงรูปแผนภาพยูเอ็มแอลอื่นๆเพื่อขยายความสามารถการทำงานที่ไม่ขึ้นกับสภาพแวดล้อมได้ด้วย
DOI: 10.17632/7by4zfhwnd.1
title: Data for: Lower Pliocene gastropod assemblages from north-western France: palaeoceanographic and palaeobiogeographic implications

description: Lower Pliocene NW France "Assemblage III" - Gastropod faunal list - Landau, Silva, Van Dingenen and Ceulemans
DOI: 10.5519/qd.gkvr3xa3
title: Query on the Natural History Museum Data Portal (data.nhm.ac.uk) (4480399 records)
DOI: 10.14457/cu.the.2012.1700
title: การเรียนรู้การประเมินความต้องการจากผู้เชี่ยวชาญด้วยข่ายงานประสาทเพื่ออนุมานคุณค่าความต้องการ

description: การเลือกความต้องการซอฟต์แวร์ที่ดีที่สุดในกระบวนการพัฒนาซอฟต์แวร์ เป็นปัจจัยที่มีความสำคัญต่อความสำเร็จของโครงการพัฒนาซอฟต์แวร์ แต่การประเมินคุณค่าความต้องการโดยมนุษย์มักขาดความเที่ยงตรง และต้องใช้ความเชี่ยวชาญอย่างมาก งานวิจัยนี้จึงนำเสนอแนวทางการใช้ข่ายงานประสาทเพื่อเรียนรู้การประเมินคุณค่าความต้องการจากผู้เชี่ยวชาญและใช้อนุมานคุณค่าความต้องการได้เสมือนผู้เชี่ยวชาญ ผลการวิจัยพบว่า วิธีการที่นำเสนอสามารถอนุมานคุณค่าความต้องการได้ใกล้เคียงกับค่าซึ่งประเมินจากผู้เชี่ยวชาญที่ได้เรียนรู้มา โดยมีความคลาดเคลื่อนสัมบูรณ์เฉลี่ย (Mean Absolute Error) เท่ากับ 0.3100 อย่างไรก็ตาม ค่าที่ได้ยังมีความคลาดเคลื่อนอยู่บ้าง ทั้งนี้เพราะชุดข้อมูลตัวอย่างไม่เพียงพอต่อการเรียนรู้
DOI: 10.14457/cu.the.2012.1701
title: การพัฒนาแบบจำลองระบบผลิตไฟฟ้าจากเซลล์แสงอาทิตย์และการประยุกต์ในการคำนวณการไหลของกำลังไฟฟ้าโดยคำนึงถึงการทำงานของอินเวอร์เตอร์

description: ในปัจจุบันเนื่องจากแหล่งพลังงานหลักที่ใช้ในประเทศไทย ซึ่งได้แก่ น้ำมัน และก๊าซธรรมชาติ เป็นแหล่งพลังงานที่ใช้แล้วหมดไป และต้องนำเข้าจากต่างประเทศ ทำให้มีการนำพลังงานหมุนเวียนมาใช้มากขึ้น ซึ่งโดยที่ตั้งของประเทศไทยเป็นพื้นที่ที่ได้รับแสงอาทิตย์เป็นปริมาณมาก ระบบผลิตไฟฟ้าจากเซลล์แสงอาทิตย์จึงถือเป็นอีกหนึ่งพลังงานหมุนเวียนที่เหมาะสมในการนำมาใช้ผลิตไฟฟ้าสำหรับประเทศไทย วิทยานิพนธ์ฉบับนี้จะนำเสนอแบบจำลองระบบผลิตไฟฟ้าจากเซลล์แสงอาทิตย์โดยพิจารณาในส่วนของจุดทำงานสูงสุดของระบบผลิตไฟฟ้าจากเซลล์แสงอาทิตย์ ร่วมกับการทำงานในโหมดต่างๆ ของอินเวอร์เตอร์เมื่อเชื่อมต่อเข้าสู่โครงข่ายไฟฟ้า กระบวนการที่นำเสนอจะเป็นการหาพารามิเตอร์ที่จำเป็นในการหาจุดทำงานสูงสุดของระบบผลิตไฟฟ้าจากเซลล์แสงอาทิตย์ และคำนวณหาค่ากระแสและแรงดันที่ผลิตได้ทดสอบเปรียบเทียบกับเอกสารข้อมูลจากผู้ผลิต และจากการตรวจวัดจริง นอกจากนี้ยังทดสอบการผลิตกำลังไฟฟ้าจากระบบผลิตไฟฟ้าจากเซลล์แสงอาทิตย์เมื่อเกิดความไม่เข้ากันของโมดูลเซลล์แสงอาทิตย์ และท้ายสุดทดสอบระบบผลิตไฟฟ้าจากเซลล์แสงอาทิตย์แบบเชื่อมต่อเข้าสู่โครงข่ายไฟฟ้ากับระบบทดสอบท่าทรายดัดแปลง 34 บัส โดยคำนวณการไหลของกำลังไฟฟ้าร่วมกับการพิจารณาการทำงานของอินเวอร์เตอร์ในโหมดต่างๆ
DOI: 10.14457/cu.the.2012.1702
title: การผลิตและกิจกรรมของรีคอมบิแนนท์เอนไซม์ไฮยาลูโรนิเดสจาก Streptococcus pyogenes ATCC 6550 ใน Escherichia coli JM 109

description: การศึกษาการแสดงออกของยีนไฮยาลูโรนิเดส จาก Streptococcus pyogenes ATCC 6550 ใน Escherichia coli JM109 เมื่อใช้ pQE80-L vector system พบว่า มีขนาดของยีนประมาณ 2,400 คู่เบส โดยรีคอมบิแนนท์โปรตีนทำการตรวจสอบขนาดโมเลกุลด้วยเทคนิค SDS-PAGE พบว่าในสารละลายเซลล์มีขนาดโมเลกุลประมาณ 88 กิโลดาลตัน โดยเอนไซม์ไฮยาลูโรนิเดสที่แยกได้จากสารละลายตะกอนเซลล์ ถูกตรวจวัดได้ในระดับที่สูงกว่าเมื่อเปรียบเทียบกับเอนไซม์จาก supernatant เมื่อทำการศึกษาปัจจัยที่มีผลต่อการเลี้ยงของการผลิตเอนไซม์ไฮยาลูโรนิเดสโดยเชื้อสายพันธุ์นี้ในระดับขวดเขย่า พบว่า สภาวะที่เหมาะสมต่อการเพาะเลี้ยงเชื้อในอาหารเลี้ยงเชื้อ 2xYT ที่มีปริมาตรของอาหารเลี้ยงเชื้อต่อปริมาตรขวดเขย่า 40 เปอร์เซ็นต์ คือ ที่อุณหภูมิ.35 องศาเซลเซียส ที่ค่าความเป็นกรด-ด่าง 8 และ 200 รอบการเขย่าต่อนาที สารละลายเอนไซม์ที่ไม่ทำให้บริสุทธิ์ แสดงค่ากิจกรรมสูงสุดในช่วงอุณหภูมิ 35.ถึง.40 องศาเซลเซียส ที่ค่าความเป็นกรด-ด่าง 7 การศึกษาจลนพลศาสตร์ของเอนไซม์ที่สภาวะค่าความเป็นกรด-ด่าง 7 และอุณหภูมิ.37 องศาเซลเซียส ด้วยวิธี Morgan-Elson colourimetric assay พบว่า Km และ Vmax มีค่าเท่ากับ 0.78 มิลลิกรัมต่อมิลลิลิตร และ 9.3 มิลลิยูนิตต่อมิลลิลิตร จาก Lineweaver–Burk plot
DOI: 10.14457/cu.the.2012.1703
title: การพัฒนาตัวแบบประเมินประสิทธิผลสำหรับการพัฒนาซอฟต์แวร์แบบสกรัมโดยใช้บาลานซ์สกอร์การ์ด

description: วิทยานิพนธ์นี้นำเสนอระเบียบวิธีและพัฒนาเครื่องมือสำหรับตัวแบบประเมินประสิทธิผลสำหรับการพัฒนาซอฟต์แวร์แบบสกรัมโดยใช้บาลานซ์สกอร์การ์ด เพื่อช่วยให้ผู้จัดการโครงการซอฟต์แวร์ที่ใช้รูปแบบการพัฒนาแบบสกรัมตระหนักถึงเป้าหมายของโครงการ และช่วยลำดับความสำคัญของวัตถุประสงค์เชิงกลยุทธ์ต่าง ๆ ในการตัดสินใจของผู้จัดการโครงการ ทั้งนี้เพื่อลดความเสี่ยงและความล้มเหลวของโครงการพัฒนาซอฟต์แวร์ ผู้วิจัยใช้ข้อมูลการกำหนดเป้าหมายโครงการจากการทำแบบสอบถามจากผู้จัดการโครงการ จากนั้นจึงนำเป้าหมายโครงการที่ได้มาเรียงลำดับความสำคัญแล้วคำนวณหาค่าความสัมพันธ์โดยใช้เครือข่ายเบย์เซียน ซึ่งผลการหาความสัมพันธ์ช่วยให้มองเห็นพื้นฐานและผลกระทบของวัตถุประสงค์เชิงกลยุทธ์ต่าง ๆ ได้อย่างชัดเจน ผู้วิจัยใช้ข้อมูลของตัวชี้วัดที่ได้จากแบบสอบถามมาจับคู่กับกระบวนการการพัฒนาซอฟต์แวร์แบบสกรัม เพื่อหากระบวนการที่มีผลต่อตัวชี้วัดนั้น ๆ โดยใช้กระบวนการลำดับขั้นเชิงวิเคราะห์ ผลจากการจับคู่สามารถช่วยให้ผู้จัดการโครงการสามารถติดตามและย้อนกลับไปยังกระบวนการที่สัมพันธ์กับเป้าหมายนั้น ๆ ได้ จากนั้นผู้วิจัยสร้างเครื่องมือเพื่อตรวจสอบความคืบหน้าของโครงการให้อยู่ในกรอบของเป้าหมายโครงการ และเครื่องมือสำหรับประเมินประสิทธิผลของโครงการตามหลักบาลานซ์สกอร์การ์ด
DOI: 10.14457/cu.the.2012.1704
title: การออกแบบระบบบริหารการจัดซื้อวัสดุนำเข้า

description: งานวิจัยนี้มีจุดประสงค์เพื่อนำเสนอวิธีการออกแบบระบบบริหารการสั่งซื้อวัสดุนำเข้าที่เหมาะสม รวมถึงการออกแบบการควบคุมการไหลของวัสดุในระบบ โดยนำเอาหลักการของระบบการควบคุมสินค้าคงคลัง ได้แก่ ระบบปริมาณสั่งคงที่และระบบรอบเวลาการสั่งคงที่มาประยุกต์ใช้ในการกำหนดนโยบายสั่งซื้อ เพราะการดำเนินงานจัดซื้อวัสดุที่ผ่านมายังไม่สอดคล้องกับธรรมชาติของความต้องการใช้วัสดุซึ่งมีการเปลี่ยนแปลงอย่างรวดเร็วกล่าวคือมีค่าพยากรณ์ความต้องการมีความคลาดเคลื่อนสูง อีกทั้งยังไม่ได้มีการกำหนดนโยบายการสั่งซื้ออย่างเป็นรูปธรรม จึงส่งผลทำให้เกิดการเก็บพัสดุคงคลังในมูลค่าที่สูงเมื่อเทียบกับบริษัทคู่แข่งในอุตสาหกรรมเดียวกัน ดังนั้นบริษัทกรณีศึกษาจึงมีความจำเป็นในการกำหนดนโยบายการจัดซื้อวัสดุนำเข้าใหม่เพื่อให้เหมาะสมกับธรรมชาติการทำงาน โดยในงานวิจัยได้มีการนำเสนอวิธีการในการออกแบบนโยบายสั่งซื้อสำหรับวัสดุแต่ละชนิดโดยการประยุกต์ใช้ระบบการควบคุมสินค้าคงคลัง ซึ่งการประยุกต์ใช้ระบบปริมาณสั่งคงที่จะมีการพิจารณาจุดสั่งซื้อที่คำนึงถึงค่าความคลาดเคลื่อนจากการพยากรณ์และความไม่แน่นอนของความต้องการในช่วงระยะเวลานำ และการกำหนดปริมาณการสั่งซื้อจะนำเสนอในรูปแบบต่าง ๆ ได้แก่ การสั่งซื้อในปริมาณที่ประหยัด การสั่งซื้อในปริมาณที่เต็มตู้ และการสั่งซื้อในปริมาณการสั่งซื้อร่วม การประยุกต์ใช้ระบบรอบเวลาการสั่งคงที่จะมีการพิจารณาถึงความต้องการที่ไม่แน่นอนในช่วงระยะเวลานำ จากผลการทดสอบนโยบายการสั่งซื้อที่นำเสนอกับข้อมูลความต้องการในช่วงเดือนตุลาคม 2554 จนถึงเดือนตุลาคม 2555 เทียบกับการสั่งซื้อปัจจุบันของวัสดุแต่ละชนิด พบว่านโยบายสั่งซื้อที่นำเสนอสามารถทำให้อัตราส่วนระหว่างมูลค่าสินค้าคงคลังต่อยอดขายลดลงได้ถึง 27.28% เมื่อเทียบกับนโยบายสั่งซื้อปัจจุบัน นอกจากนี้มีการปรับปรุงขั้นตอนการติดตามปริมาณคงคลัง ทำให้มีการติดตามระดับพัสดุคงคลังได้อย่างต่อเนื่องและสอดคล้องกับนโยบายที่เหมาะสมของวัสดุแต่ละชนิด
DOI: 10.14457/cu.the.2012.1705
title: การส่งเสริมการขายที่ไม่เป็นธรรมต่อผู้ประกอบการและผู้บริโภค : กรณีศึกษาของประเทศไทย

description: การดำเนินธุรกิจของผู้ประกอบการในปัจจุบันนี้ ได้มีการแข่งขันกันทางด้านโฆษณาและการส่งเสริมการขายกันอย่างมาก เช่น การชิงโชค การให้ของแถมของรางวัล หรือการลดราคา เป็นต้น ก่อให้เกิดปัญหาทางกฎหมายขึ้นมาว่า ประเทศไทยมีกฎหมายที่กำกับการดำเนินกิจกรรมส่งเสริมการขายที่มีลักษณะเป็นพฤติกรรมทางการค้าที่ไม่เป็นธรรมเพื่อที่จะคุ้มครองสิทธิของผู้บริโภคและกระบวนการแข่งขันของผู้ประกอบการได้อย่างเป็นธรรมและเพียงพอหรือไม่ เพียงใด ในวิทยานิพนธ์ฉบับนี้ ผู้วิจัยมุ่งศึกษาถึงทฤษฎีหลักการของการส่งเสริมการขายและกฎหมายเกี่ยวกับการส่งเสริมการขายในด้านของการคุ้มครองผู้บริโภคและกการแข่งขันทางการค้า โดยศึกษาเปรียบเทียบกับกฎหมายของเครือสหภาพยุโรป ประเทศสหรัฐอเมริกา และประเทศญี่ปุ่น ตามลำดับ ผู้วิจัยพบว่า กฎหมายของประเทศข้างต้นมีบทบัญญัติที่ชัดเจนซึ่งกำหนดให้รายการส่งเสริมการขายในบางรูปแบบเป็นวิธีปฏิบัติที่ไม่เป็นธรรมทางการค้า และมีการกำหนดเป็นหลักเกณฑ์เพื่อควบคุมการจัดรายการส่งเสริมการขายในหลายๆ รูปแบบ เช่น ในประเทศญี่ปุ่นจะมีกฎหมายเกี่ยวกับการควบคุมมูลค่าของแถมหรือรางวัล ประเทศสหรัฐอเมริกามีกฎหมายที่กำหนดควบคุมระยะเวลาในจัดรายการส่งเสริมการขายที่มีการให้ของแถมหรือลดราคา ส่วนในกลุ่มประเทศสหภาพยุโรปก็มีการกำหนดรูปแบบการส่งเสริมการขายที่เป็นวิธีปฏิบัติที่ไม่เป็นธรรมไว้โดยเฉพาะอีกด้วย เป็นต้น แต่ในประเทศไทยกลับมีเพียงพระราชบัญญัติคุ้มครองผู้บริโภค พ.ศ. 2522 ในด้านการโฆษณาซึ่งมุ่งเน้นที่จะควบคุมที่ข้อความที่แสดงต่อผู้บริโภค แต่ไม่ได้ควบคุมถึงรูปแบบของการจัดรายส่งเสริมการขาย โดยในกรณีการชิงโชค ก็จะมีหลักเกณฑ์ตามพระราชบัญญัติการพนัน พ.ศ.2478 ที่กำหนดให้ต้องขออนุญาตต่อเจ้าหน้าที่ก่อนเท่านั้น ซึ่งไม่สามารถควบคุมหรือตรวจสอบการจัดรายการส่งเสริมการให้เกิดความเป็นธรรมต่อผู้บริโภคได้อย่างเพียงพอ และในด้านการคุ้มครองการแข่งขันทางการค้า ตามมาตรา 29 แห่งพระราชบัญญัติการแข่งขันทางการค้า พ.ศ.2542 ก็ได้วางหลักเกณฑ์เกี่ยวกับการกระทำที่ถือว่าเป็นวิธีปฏิบัติทางการค้าที่ไม่เป็นธรรมไว้อย่างกว้างๆ เท่านั้น ซึ่งยังขาดแนวทางที่ชัดเจนในการนำไปใช้พิจารณาหรือปฏิบัติตาม ดังนั้น ในวิทยานิพนธ์ฉบับนี้จึงมีข้อเสนอว่า ควรนำมาตรา 29 แห่งพระราชบัญญัติการแข่งขันทางการค้า พ.ศ.2542 มาแก้ไขและปรับใช้ เนื่องจากสามารถใช้ควบคุมรูปแบบของการส่งเสริมการขายได้ โดยให้อำนาจแก่คณะกรรมการการแข่งขันทางการค้าสามารถกำหนดรูปแบบการส่งเสริมการขายที่เป็นวิธีปฏิบัติทางการค้าที่ไม่เป็นธรรมตามแนวทางของประเทศต่างๆ ที่นำเสนอในวิทยานิพนธ์ฉบับนี้